Ba ba kgaratlhang ga ba a tshwanela go lebala selo se sengwe gape se bagolwane ba tshwanetseng go se dira, e leng “go nna dikao mo letsomaneng.” (1 Pet. 5:1-3) Motho yo e leng sekao mo phuthegong o tila dikakanyo le ditiro tsa boferefere. O leka ka natla go itshoka ka bopelotelele e ka ne a setse a tlhomilwe kgotsa a ise a tlhomiwe. Fa motho a tlhomiwa go nna mogolwane ga go kaye gore jaanong ga a tlhole a na le makoa a batho ba nang le one. (Dipa. 12:3; Pes. 106:32, 33) Gape mokaulengwe a ka tswa ‘a sa lemoge sepe se se sa itumediseng ka ene’ mme go ka tswa go na le sengwe se se phoso se ba bangwe ba se bonang mo go ene. (1 Bakor. 4:4) Ka jalo, fa bagolwane ba go gakolola ka bopeloephepa ba dirisa Baebele, leka go ba reetsa ntle le go kgopisega. Go tswa foo o leke go dirisa kgakololo ya bone.